tomron87/hebrew-wikipedia-sentences-corpus huggingface dataset:
במשרד החוץ הישראלי ידעו שהסתלקות לא תתקבל בהבנה וכדאי לתת לעם היווני לבטא את תודתו ובשל כך תואם ביקור בפיראוס, הנמל הראשי של יוון, בצמוד לאתונה שהוצג כצורך בהצטיידות ותדלוק.
ביוון יש הרבה נמלים וביקור בנמלים הראשיים, פיראוס או סלוניקי, נושא אופי ומשדר מסר שונה, מאשר הביקורים בנמלי האיים.
ב-17 באוגוסט 1953 נכנסו ארבע אוניות השייטת לנמל פיראוס.
ביוון הוכרז אבל לאומי ולא היו אירועים טקסיים.
הצוותים זכו לקבלת פנים חמה ביותר והמצב הגיע לכך שנהגי מוניות ובעלי מסעדות לא רצו לקחת כסף מהמלחים.
מפקד שייטת 1, שלמה אראל זומן ללשכת ראש הממשלה, המרשל אלכסנדרוס פפאגוס, שהודה לו על פעילות ההצלה.
כשחזרו אניות שייטת 1 לישראל התקבלו בנמל חיפה על ידי ראש הממשלה והרמטכ"ל יגאל ידין.
בחשבון הכולל הייתה העזרה האמריקאית, הבריטית ושל הצי היווני לשיקום ההריסות חשובה יותר.
פעולת העזרה הרפואית והמזון והמים שהגישה שייטת 1, קיבלה פרסום רב בעם היווני.
התנאים שהבליטו את פעילותו של חיל הים הישראלי היו:
הקרבה היחסית בין מקום העגינה במפרץ מול אנטיקיתרה לאזור האסון הגיע במהירות.
מספר כלי השיט שעמדו לרשות השייטת.
לאזור והפכו ליחידות הצלה אפשרה גמישות הפעלה בו זמנית למשימות שונות.
היחס האנושי והטיפול המסור שגילו הימאים הישראליים לנפגעים היווניים שגישר גם על מחסום השפה.
הרופאים ד"ר יונה אשכנזי וד"ר משה זלנפרוינד שהצילו חיי אדם.
שלא כמו מציי המעצמות או מהצי היווני לעם ביוון לא היו צפיות מחיל הים הישראלי שהוקם רק מספר שנים קודם לכן והופתעו לטובה בעת צרה.
בדיווח למפקד חיל הים מרדכי לימון סיכם אל"ם שלמה אראל את פעילות
דוד בן-גוריון בירך את הצוותים
כהוקרה על פעילות בסיוע לנפגעי הרעש באיי יוון, העניק פבלוס מלך יוון אותות כבוד לציים המשתתפים, שני אותות לכל צי.
למפקד אח"י מזנק (ק-32) סא"ל יצחק דביר, את עיטור "אביר מסדר הפניקס" המלכותי של יוון.
למפקד השייטת, אל"ם שלמה אראל, הוענק האות "מפקד אביר מסדר הפניקס" שהיה ברמה הגבוהה יותר ממפקדי הציים האחרים.
בעיר ארגוסטולי, בירת האי קפלוניה, נקרא אחד הרחובות בשם "ישראל" .
העם היווני הוכיח לא אחת שההוקרה להגשת הסיוע לנפגעי הרעש לא נשכחה.
כאשר היו ספינות שרבורג בדרכן והחלה מהומה תקשורתית ידעו שמוקדם או מאוחר יעברו באיי יוון.
רשויות הצי ביוון פרסמו הודעה שממנה השתמע כי יאותו לתדלק את הספינות בדרכן.
ממלא מקום ראש הממשלה אף ברך את הפעולה הישראלית בלא לנקוב בשמות.
באוגוסט שנת 2003 במלאת 50 שנה לרעש האדמה נערכה באי קפלוניה אזכרה ממלכתית לרעש.
חיל הים הישראלי הוזמן להשתתף.
המשלחת בפיקוד תא"ל יובל צור כללה זוג ספינות אח"י אילת (סער 5) בפיקוד סא"ל יוסי משיטה ואח"י חרב (סער 4.5) בפיקוד רס"ן זיו רום והמפל"ג סא"ל רונן נמני.
אורחי כבוד שהצטרפו להפלגה היו אלוף שלמה אראל סא"ל אריה ברוש מפקד אח"י מבטח (ק-28), אל"ם אהוד דביר בנו של סא"ל יצחק דביר שהיה מפקד אח"י מזנק (ק-32) בעת האירוע.
הדבר היווה הזדמנות לזכור ולהזכיר את העזרה בעת האסון.
הצוותים ביקרו במוזיאון הימי ומסרו את סמלי היחידות.
התפעלות וקבלת פנים חמה וידידותית לצוותי הספינות על ידי תושבי האי שחלקם זוכרים את האירוע.
נערך קוקטייל לנכבדי המקום בספינות ונמסרו כתבי הערכה.
והאלוף שלמה אראל העביר חוויות מורשת לצוותים.
לקט תגזירי מאמרים בעיתוני התקופה.
בארכיון מוזיאון ההעפלה וחיל הים.
מייק אלדר, האויב והים - פרקים מיומן המבצעים, משרד הביטחון – ההוצאה לאור, 1991, ע'32 -41.
כתב מיוחד, שייטת שבה ממבצע ההצלה במחנה עתון חיילי ישראל, גיליון מס 51 27.8.53
משה אימבר שייטת 3 ספינות הטילים בחיל הים הוצאה לאור משרד הביטחון - אריק נצר, 2005, ע' 112.
הלל ירקוני, הים, האנייה ועם ישראל פרדס הוצאה לאור, 2009, ע' 257.
מידד גיסין, רעידת האדמה ומבצע ההצלה בקפלוניה, בספר בא בימים, הוצאת דוקו, 2021, עמ' 61.
באסטרונומיה, סיזיגיות (משמעות מהמילה היא מיוונית העתיקה suzugos (בכתב עתיק "σύζυγος"), שמשמעותו "רתומים ביחד") היא תצורת קו ישר של שלושה גרמי שמיים במערכת הכבידה.
המילה משמשת לעיתים קרובות בהתייחסות לשמש, כדור הארץ, וגם הירח או כוכב לכת אחר, במקרה האחרון יש שתי אפשרויות התקבצות וניגוד.
ליקויי שמש וירח להתרחש בזמנים של סיזיגיות, כפי שעושים מעברים והסתרות.
המילה מיושמת לעיתים קרובות כאשר השמש והירח הם במצב של התקבצות (ירח חדש) או ניגוד (ירח מלא).
המילה סיזיגיות משמשת לעיתים קרובות באופן רופף לתיאור תצורות מעניינות של כוכבי לכת באופן כללי.
לדוגמה, מקרה אחד כזה אירע ב-21 במרץ 1894 סביב 23:00 GMT, כאשר מרקורי עבר את השמש (כפי שניתן היה לראות מונוס), ומרקורי וונוס עברו בו זמנית את השמש כפי שניתן היה לראות משבתאי.
בנוסף לכך המילה משמשת גם כדי לתאר את המצבים שבהם כל כוכבי הלכת נמצאים באותו הצד של השמש למרות שהם לא בהכרח בקו ישר, כמו שקרה ב-10 במרץ 1982.
ב-3 ביוני 2014, הרובר "סקרנות" צפה ממאדים בכוכב הלכת מרקורי עובר את השמש, ובכך חזה בפעם הראשונה בכוכב לכת העובר גוף שמיימי שאינו כדור הארץ.
סיזיגיות לפעמים מובילה למעבר, התקבצות או ליקוי.
התקבצות מתרחש כאשר גוף גדול, עובר מול גוף קטן יותר.
מעבר מתרחש כאשר גוף קטן עובר מול גוף גדול יותר.
במקרה שבו הגוף הקטן יותר עובר באופן קבוע גוף גדול יותר, התקבצות נקרא גם ליקוי משני.
ליקוי מתרחש כאשר גוף נעלם לגמרי או חלקית מן העין, או על ידי התקבצות, כמו ליקוי חמה, או על ידי מעבר בצלו של גוף אחר, כמו בעת ליקוי ירח.
מעברים והתקבציות של השמש על ידי הירח של כדור הארץ נקראים ליקויי שמש ללא קשר אם השמש נחסמת באופן מלא או חלקי.
ובהרחבה, מעברים של השמש על ידי לוויין של כדור הארץ עשויים גם להיקרא ליקויים, כמו המעברים של פובוס ודימוס המוצגים בphotojournal JPL של נאס"א, גם כשהמעבר של הלוויין בצל של כדור הארץ, כמו בליקוי זה של פובוס.
ליקוי הטווח משמשים גם באופן כללי יותר לגופים עוברים אחד מול השני.
לדוגמה, "NASA Astronomy Picture of the Day" מתייחסת להיתקבצות הירח ושבתאי .
השפעות הכבידה של כוכבי הלכת בסיזיגיות, במיוחד בהשפעות של כדור הארץ, עדיין נחקרות.
זה ידוע שהלחץ הכבידה על הירח בסיזיגיות שמש-כדור הארץ-ירח יכול לעורר רעידת ירח, אירוע סייסמיים על הירח הדומים במובנים מסוימים לרעידת אדמה.
עד כה, לא נמצאו ראיות כי הקו הישר שמש-כדור הארץ-ירח יכול לעורר רעידות אדמה, ואין זה סביר כי יש קשר בין הקו הישר ורעידות אדמה.
זאת משום שכדור הארץ הוא בעל מסה של פי 82 מהירח, ולכן כוח הכבידה המופעל מהירח על כדור הארץ הוא זניח בהשוואה למסה של כדור הארץ.
אין מחלוקת לגבי ההשפעה של קו ישר על גאות ושפל של אוקיינוס.
הקו הישר מייצר קפיצת גאות חזקה יותר בשל ההשפעה הכבידתית המשולבת של כבידת השמש עם כבידת הירח.
קפיצת גאות וקפיצת שפל (הגאות והשפל הגבוהות ביותר) מתרחשת בירח מלא וירח חדש כאשר גאות גְבָב (הגאות והשפל הנמוכות ביותר) מתרחשות כאשר השמש והירח הם בזווית ישרה ברבעונים הראשון והשלישי של המחזור של הירח.
קפיצת הגאות ושפל וגְבָב גאות ושפל הם כ-20% גבוהים יותר ונמוכים יותר, בהתאמה, מגאות ושפל רגילים.
סיוע לאויב במלחמה היא עבירת ביטחון חמורה שבה עוסק ב לחוק העונשין, ולפיה מי שפעל מתוך כוונה לסייע לאויב (לרבות ארגון טרור) במלחמתו כנגד ישראל, דינו מיתה או מאסר עולם.
סעיף 99 לחוק העונשין נחקק בשנת 1956, כסעיף 9 בחוק לתיקון דיני העונשין (ביטחון המדינה), תשי"ז-1957, מתוך רצון לענות על הסכנות בפניהן ניצבה המדינה בראשית דרכה.
במסגרת הצעת החוק, ביקש המחוקק לאסור על מעשים מהותיים ומשמעותיים שיש בהם כדי לסייע לאויבי ישראל במלחמתם.
בשנת 1979 תוקן החוק ולהגדרת "אויב" המנויה בסעיף הוסף "ארגון מחבלים".
מדברי ההסבר להצעת החוק עולה, כי במסגרת התיקון ביקש המחוקק להתאים את החוק למציאות המשתנה המאופיינת בכך שסכנתם של הארגונים העוינים, אף שאינם שייכים למדינה מסוימת, משמעותי, ויש להתאים את הסנקציה הפלילית כהגנה מפני פעילות ארגונים אלה.
תכליתו של הסעיף היא הגנה על המדינה ותושביה וכן יהודים המצויים בארצות אחרות (ככל שפגיעה בהם מטרתה פגיעה בישראל) מפני פעילות המכוונת לפגוע בשלומם, בביטחונם או בנכסיהם, בשל היותם יהודים או בשל היותם אזרחי המדינה או תושביה.
עוד מבקש הסעיף להגן על מוסדותיה של המדינה, כלכלתה והתשתיות השונות הקיימות בה מפני פעילות המכוונת לפגיעה בהם.
עבירת סיוע לאויב בעת מלחמה ממוקמת בפרק ז' בחוק העונשין, שעניינו ביטחון המדינה, יחסי חוץ וסודות רשמיים, תחת סימן ב' שעניינו בגידה.
סעיף 99(א) לחוק העונשין קובע כי "מי שעשה, בכוונה לסייע לאויב במלחמתו נגד ישראל, מעשה שיש בו כדי לסייעו לכך, דינו – מיתה או מאסר עולם".
סעיף 91 לחוק העונשין קובע כי "אויב" נחשב לכל "מי שהוא צד לוחם או מקיים מצב מלחמה נגד ישראל או מכריז על עצמו כאחד מאלה, בין שהוכרזה מלחמה ובין שלא הוכרזה, בין שיש פעולות איבה צבאיות ובין שאינן וכן ארגון מחבלים".
במסגרת הסעיף נקבע כי ארגון מחבלים הוא כל "ארגון שמטרותיו או פעולותיו מכוונות למיגור המדינה או לפגיעה בביטחונה של המדינה או בביטחון תושביה או ביהודים במדינות אחרות".
"סיוע לאויב במלחמה", במובנו לפי סעיף 99(א) לחוק העונשין, אינו נדרש להיות מכוון לאויב ספציפי, אלא די במעשה, שעל פי טיבו (על פי מבחן אובייקטיבי) יש בו כדי לסייע לאויב כלשהו במלחמתו בישראל, אף אם לא ניתן לזהות ארגון או מדינה ספציפיים שלהם מוגש הסיוע.
נדרש כי המעשה, על פי טיבו, יהיה בו כדי להוות מעשה של סיוע לאויב בזמן מלחמה, בין אם נעשה כמעשה בודד ובין אם נעשה כחלק מפעילות שוטפת במסגרת ארגון מחבלים זה או אחר, או במסגרת פעילות של מדינת אויב.
הוספת "ארגון מחבלים" להגדרת "אויב" נועדה להתמודד עם מציאות ביטחונית על פיה אויבי המדינה אינם דווקא מדינות או גופים בעלי זהות ארגונית מובהקת שההשתייכות אליהם ממוסדת ורשמית.
מדובר גם בארגוני מחבלים שאינם ממוסדים, המתאפיינים במידור, והפועלים באמצעות רשתות נמוכות של פעילים, מבלי שניתן לזהות השתייכות רשמית כלשהי לארגון.
הסיוע לארגונים מסוג זה יכול להיות באופנים שונים, בין היתר, באמצעות סיוע למטרות האסטרטגיות המובהקות של הארגון, גם בלא יצירת קשר ישיר עם הארגון עצמו.
במקרים בהם לא ניתן להוכיח זיקה של אדם לארגון מחבלים ספציפי, ייעשה שימוש בעבירה זו רק אם קיימת מובהקות ברורה של המעשה כמעשה המסייע לאויב, או המשתלב באסטרטגיה שלו, ולאחר שהוכחה הכוונה לסייע לאויב.
דוגמה למעשה אשר מעצם טיבעו יש בו כדי לסייע לארגוני המחבלים ולמטרותיהם, אף ללא הוכחת זיקה לארגון ספציפי, ניתן להביא מעשה המכוון לבצע או לסייע לעריכת פיגוע המוני.
בנוגע לנסיבה "מעשה..שיש בו כדי לסייעו לכך", קבע היועץ המשפטי לממשלה כי די בקיומו של חשד באשר לטיב המעשה שיש בו כדי לסייע לאויב וקיומו של חשד כי אכן מדובר באויב.
בנוגע לכוונה הנדרשת לסייע לאויב, נקבע כי די להוכיח כי הנאשם צפה כאפשרות קרובה לוודאי שמעשהו עלול לסייע לאויב במלחמתו נגד ישראל.
אין צורך להוכיח רצון להביא להתממשות התוצאה, אלא רק ציפייה שהמעשה יסייע לאויב כאפשרות קרובה לוודאי.
עם זאת, יש להקפיד כי השימוש בחזקה זו יעשה במקרים חריגים.
יש לשמור על התאמה בין חומרת העבירה והסטיגמה שהיא מטילה לבין מאפייני האירוע.
לפיכך, העמדה לדין בעבירת הסיוע לאויב בזמן מלחמה תיעשה, דרך כלל, רק אם הוכח כי האירוע הוא בעל עוצמה מספקת להוות מעשה שיש בו כדי לסייע לאויב במלחמתו באופן מהותי.
ככל שהמודעות של הנאשם רחוקה מן המאפיינים הברורים של סיוע לאויב, כך תקטן הנטייה לעשות שימוש בעבירה שבנדון, ותישקל אפשרות קיומה של עבירה מתאימה אחרת.
במקרה כזה, כאשר המעשה מגבש עבירה חמורה אחרת, שממילא העונש בגינה יהא עונש חמור, ניתן לוותר על העמדה לדין גם בעבירה של סיוע לאויב במלחמה.
סיזראן-2003 היא קבוצת כדורגל רוסית מהעיר סיזראן שבמחוז סמרה, שהתמודדה בשיאה בליגה הרוסית השנייה.
הקבוצה העפילה לשמינית גמר הגביע הרוסי בכדורגל בעונת 2014/2015, וסיימה במקום השני בליגה בעונת 2018/2019, שבסיומה פורקה.
ברם ביולי 2019 הוקמה מחדש והחלה להתמודד בליגת הכדורגל החובבנית.
מועדון הכדורגל סיזראן הוקם בשנת 2003 בחסות מפעל מקומי בשם טיאז'מאש.
כבר בעונת הבכורה השתתפה באליפות המחוז וסיימה במקום השלישי.
בעונת 2010 זכתה באליפות ליגת הכדורגל החובבנית והעפילה לליגת הכדורגל המקצוענית, בה התמודדה במשך 8 עונות רצופות, עד לפירוקה בשנת 2019.
ביולי 2019 הוקמה מחדש בחסות ממשלת מחוז סמרה והחלה להתמודד בליגה הרביעית בחשיבותה.
שניםשם<center>2003 ואלרי טיורין<center>2004 — 2008 ויקטור לוקשנקו<center>2009 — 2019 דמיטרי ווייצקי
שניםספונסרשותפים<center>2003 — 2010 עיריית סיזראן זמסקי בנק קבוצת החברות Krista<center>2011 — 2015 ממשלת מחוז סמרה עיריית סיזראן טיאז'מאש זמסקי בנק קבוצת החברות Krista<center>2016 — 2019 ממשלת מחוז סמרה עיריית סיזראן טיאז'מאש זמסקי בנק חברת ארידן לשכת הבנייה המיוחדת הטכנולוגית „פלסטיק"
סיזיפוס הוא טרגדיה, כנראה מאת המדינאי והמשורר היווני קריטיאס (אך יש המייחסים יצירה זו לאוריפידס), ממנה נשמר רק קטע אחד.
הקטע נשמר בכתביו של הפילוסוף הרומאי סקסטוס אמפיריקוס.
המשורר טוען בקטע זה (דרך הגיבור "הנוכל") כי האלים בני האלמוות אינם אלא תרמית, שנוצרה בידי אדם חכם כדי לכפות התנהגות ראויה על ההמונים, שיאמינו כי האלים רואים את כל מעשיהם, גם אלו שנעשים בסתר, ואף מודעים למחשבותיהם.
תרגום הקטע לעברית בידי אהרן שבתאי הופיע כנספח ד' (עמ' 156–157) בתרגומו של שבתאי למדיאה מאת אוריפידס (הוצאת שוקן, 1983).
סולאנה אימאני רו , הידועה בשם הבמה סיזה (SZA), היא זמרת ופזמונאית אמריקאית.
באוקטובר 2012 הוציאה את מיני-אלבום הבכורה שלה, See.SZA.Run, לאחר מכן, באפריל 2013 הוציאה את המיני-אלבום השני שלה, S.
ביולי 2013, חתמה בחברת התקליטים Top Dawg אנטרטיינמנט, דרכה הוציאה את המיני-אלבום השלישי שלה, Z, באפריל 2014.
ב-9 ביוני 2017 הוציאה את אלבום הבכורה שלה, SZA, Ctrl, האלבום זכה להוקרה אוניברסלית ממבקרי המוזיקה.
האלבום הופיע בבכורה במקום השלישי בבילבורד 200 וזכה במעמד אלבום פלטינה על ידי איגוד תעשיית ההקלטות האמריקאי.
הסינגל "The Weekend" מתוך האלבום הגיע בשיאו למקום ה-29 בבילבורד הוט 100. האלבום ושיריו היו מועמדים לארבעה פרסי גראמי, ואילו סיזה הייתה מועמדת לפרס האמן החדש הטוב ביותר בטקס השנתי ה-60. Ctrl דורג כאלבום הטוב ביותר של 2017 על ידי מגזין טיים.
בשנת 2018 הוציאה יחד עם הראפר קנדריק לאמאר את השיר "All the Stars" מתוך פסקול הסרט הפנתר השחור.
השיר הגיע בשיאו למקום השביעי במצעד הבילבורד הוט 100 וזכה במועמדויות לפרס אוסקר לשיר המקורי הטוב ביותר, ופרסי גראמי לשיר השנה והקלטת השנה.
ב-2019, הוציאה יחד עם דה ויקנד וטראוויס סקוט את השיר "Power Is Power" מתוך הפסקול של סדרת הטלוויזיה משחקי הכס.
ב-3 בספטמבר 2020 הוציאה סיזה את הסינגל "Hit Different", בהשתתפות טיי דולה סיין.
באותה השנה, הוציאה את השיר "Good Days", שהגיע למקום התשיעי במצעד הבילבורד הוט 100.
אלבומה השני, SOS, יצא לאור בדצמבר 2022. האלבום הגיע היישר אל המקום הראשון במצעד הבילבורד 200. הסינגל "Kill Bill" מתוך האלבום הפך לשירה הראשון שהגיע לצמרת מצעד הבילבורד הוט 100. היא מובילה את טבלת המועמדויות של מוזיקאים בטקס פרסי גראמי ה-66 עם תשע מועמדויות.
סיזה לקחה חלק ב-"Jingle Ball Tour" של iHeartMedia שהתקיים ב-26 בנובמבר 2023.
בספטמבר 2024, פורסם כי סרט הקומדיה למבוגרים "One of Them Days" בכיכובן של קיקי פאלמר וסיזה יצא לאקרנים ב-24 בינואר 2025. סיזה תבצע את הופעת הבכורה שלה במשחק בסרט זה.
בסרט מככבת סיזה בתור אליסה, חברה ושותפה לדירה של דרו (פאלמר).
העלילה עוסקת בקשיים שהן נמצאות בהם, כשהחבר של אליסה בורח עם דמי השכירות שלהן.
בנובמבר 2024, הכריזה סיזה כי היא מתכננת להוציא שני פרויקטים מוזיקליים חדשים: גרסה מורחבת של אלבומה השני SOS ואלבום אולפן שלישי בשם Lana.
בדצמבר 2024, קנדריק לאמאר וסיזה הכריזו על סיבוב הופעות משותף בשם "Grand National Tour" לשנת 2025, הכולל 19 הופעות באצטדיונים ברחבי צפון אמריקה.
סיבוב ההופעות ייפתח ב-19 באפריל במיניאפוליס, מינסוטה, ויסתיים ב-18 ביוני בוושינגטון, די.סי.
סיוף בכיסאות גלגלים (נקרא גם "סיוף נכים") הוא גרסת סיף לספורטאים בעלי מוגבלויות, כשבמסגרתו הסייפים היושבים בכיסאות גלגלים.
ענף הספורט מנוהל על ידי ארגון ה-IWAS , שמהווה פדרציה בוועד הפאראלימפי הבינלאומי, ומשוחק גם במסגרת המשחקים הפאראלימפיים.
סיף בכיסאות גלגלים דומה מאוד לסיף רגיל.
הסייפים משתמשים באותם כלי נשק, אותם חוקי ניקוד, אותם בגדי ספורט בתוספת הגנה על הרגליים, כן ישנן מספר התאמות כמו קיבוע הכיסאות לרצפה במרחק המאפשר לשני המשתתפים לגעת אחד בשני.
כן התנועה חופשית מתאפשרת רק בחלק הגוף העליון, עקב כך תנועות הרגליים הוחלפו לתנועות אגן וידיים מהירות וחזקות.
סיף בכיסאות גלגלים פותח על ידי לודוויג גוטמן כחלק ממשחקי סטוק מנדוויל והוצג לעולם ב.
בישראל, הענף היווה ענף פאראלימפי מפותח בשנות ה-70 וה-80, אלא שלימים, דעך הענף ונעלם לחלוטין.
לקראת העשור השני של המאה ה-21, חזר להיות ענף תחרותי, במיוחד עבור נכי צה"ל.
נבחרת ישראל בסיף כיסאות גלגלים
סיור מיוחד הוא סיור מודיעין המבוצע על ידי כוחות מיוחדים או ארגוני מודיעין צבאי, הפועלים במבצע חשאי ובמסגרת מצומצמת של לוחמים עמוק מאחורי קווי האויב.
במשפט הבינלאומי הפומבי בענף הנוגע בדיני מלחמה, על פי אמנות האג משנת 1907 ואמנת ז'נבה הרביעית משנת 1949, סיור מיוחד (SR) לא נחשב לריגול, כל עוד הלוחמים לובשים מדים.
בכוחות צבא קונבנציונלים, ברמת הגדוד, יהיו לרוב פלוגות סיור, וברמת החטיבה גדוד סיור ומודיעין קרבי בעלי יכולות סיור מוגבלות לזירת החזית.
מכאן, מכיוון שסיור הוא מיומנות צבאית בסיסית של יחידות סיור אלו כדוגמת הסיירת החטיבתית בצה"ל.
"סיור מיוחד" מתייחס לאמצעי הפעילות באזור היעד הספציפי המרוחק מקו הגבול, ולאופי המשימה כמורכבת, ולפיכך אופיו של הסיור המיוחד מסובך עד מאוד.
בהתאם לכך, האימונים לקראת ביצועו עלולים להימשך זמן רב, חודשים ובמקרים מסוימים אף יותר.
בתורת צבא ארצות הברית, ישנם חמישה גורמים בסיסיים המגדירים "סיור מיוחד":
מרחקים פיזיים: אזור הפעולות עשוי להיות הרבה מעבר לקו החזית של הכוחות, ודורש מיומנויות מיוחדות כדי לחדור לעומק שטח האויב.
שיקולים פוליטיים: לעיתים נדרש מבצע חשאי.
אם נדרש לעבוד עם כוח אדם מקומי, כישורי שפה ומודעות פוליטית עשויים להיות קריטיים.
כשירות טקטית: הדרישה הבסיסית ביותר ל-SR היא יכולת ההסתוות, איסוף מודיעין, כולל מיומנויות מיוחדות החל מצילום מתקדם וכלה בהפעלת חיישנים מרחוק.
כשירות קרבית: הסיורים חשאיים מוצלחים אמורים להימנע מהתקלות עם כוח אויב ככל האפשר, זהו תנאי הכרחי.
יחד עם זאת, נדרשת מוכנות קרבית מקיפה הן באימונים והן בציוד.
יכולות כאלה יכולות להיות אורגניות לכוח או להיות זמינות ממדינה שלישית נותנת חסות.
הכנות למבצעים של כוחות מיוחדים אחרים: אלה דורשים יחידות עם שילובים של אנשי מקצוע מיומנים, ציוד וטקטיקות העולות על יכולותיהם השגרתיות של כוחות צבא קונבנציונליים.
צוותי הסיור המיוחד פועלי במבצע חשאי לאיסוף מידע מודיעיני ישיר בעומק שטח האויב.
המשימה כוללת הסתננות, הסתוות ומעקב רציף על היעד המודיעיני.
תפקידם כולל תצפית ואיסוף מודיעין, ייצור מטרות, הטמנת אמצעי איסוף מודיעין אותות והכנות למבצעי כוחות מיוחדים אחרים.
במבצעים מיוחדים הוא כולל משימות ISTAR (מודיעין, מעקב, רכישת יעד, וסיור), סימון מטרות לנשק מונחה והכוונת אש מין התווך.
ככוח קומנדו יחידות סיור מיוחד יכולות לבצע גם מבצעים אחרים של הכוחות המיוחדים.
צוותי SR מאפשרים מעקב ומודיעין צמוד "בעין" 24 שעות ביממה.
בשונה מכלי טיס בלתי מאויש, מטוסים מאוישים ורוב הלוויינים.
צוותים אלה בדרך כלל נשארים בשטח עד 7 ימים, כתלות בתנאי השטח, מזג האוויר וכמות הציוד והאספקה.
הם משתמשים במסוקים, באופנועים וברכבי שטח.
מאומנים בטיפוס הרים ובצלילה ובצניחה.
הם מצוידים בתקשורת לווינית ארוכת טווח, אמצעים לאיסוף מודיעין אותות ואמצעים אחרים לאיסוף מודיעין טכני.
לרוב מצורף אליהם כוח חילוץ הכולל פרמדיק ולעיתים מומחה תוכן.
לתכנון מבצעי נדרשים נתוני זירה משתנים.
אלה עשויים להיות הידרוגרפיים, מטאורולוגיים וגאוגרפיים.
צוותי SR יכולים לאתר מכשולי עבירות ולמצוא דרכים לעקפם ולמקם מכשירי חיזוי מזג אוויר הפועלים מרחוק או מכשירים למדידת מאפייני העומק והקרקעית של גופי מים בזירה.
צילום בסיסי ורישום הוא בדרך כלל מיומנות חשובה לכל מי שמבצע משימות SR.
טכניקת צילום מתקדמת יותר עשויה לכלול הכשרה נוספת או צרוף מומחים.
כטב"ם תצפית עשוי להיות שימושי במבצעי סיור מיוחד, תוך שהוא יכול להעביר באמצעות חיישן אחד או יותר, תמונה לצוות SR או למפקדת המשימה.
חיישנים פוטנציאליים כוללים צילום מיוצב ומוגדל מאוד, טלוויזיה עם אור נמוך, הדמיה תרמית ומכ"ם קרקע.
כטב"מים גדולים יותר בשליטת צוות SR, עשויים להשתמש בחיישנים נוספים כולל מערכות אקוסטיות ואלקטרו-אופטיות.
מבצעים להטמנת אמצעי מעקב מודיעין אותות עמוק מאחורי קווי האויב.
בלוחמה אלקטרונית מוטמנות מערכות נל"א - נגד לוחמה אלקטרונית ECM שיופעלו מרחוק.
תפיסת ציוד אויב לניתוח מודיעין טכנולוגי היא משימת SR בסיסית.
היא יכולה להיות חשאית, או חלק ממבצע גדול כמו במבצע תרנגול 53.
משימת סיור מיוחד יכולה לכלול תצפיות, מדידות ואיסוף מידע ספציפי על מתקני אויב ומעברים הכרחיים לצורך מבצעים קרקעיים.
כוחות חיל רגלים, למשל, עשויים להזדקק לכביש וגשר שנסקר כדי לדעת אם כלי רכב כבדים יכולים לחצות אותו.
בעוד שסיורים התבצעו על ידי צבאות מאז ימי קדם, יחידות מתמחות במשימה זו החלו לפעול במלחמת העולם השנייה.
בשנת 1938 הקימו שירות המודיעין הסודי הבריטי (MI6) ומשרד המלחמה מחלקות מחקר מיוחדות "כדי לחקור חבלה אפשרית ודרכים אחרות לתקוף את האויב".
אלה התמזגו מאוחר יותר בשנת 1940 עם יחידת התעמולה והיוו את הבסיס למנהלת המבצעים המיוחדים (SOE), שתנהל פעולות לוחמה לא סדירות באירופה הכבושה.
בשנת 1941, במהלך המערכה בצפון אפריקה, הקימו מתנדבים מבעלות הברית, בחסות הצבא הבריטי, את יחידות הקומנדו קבוצת המדבר ארוכת הטווח ושירות האוויר המיוחד.
בשנת 1942, בעת המערכה באסיה ובאוקיינוס השקט, הוקמה באוסטרליה לשכת מודיעין של בעלות הברית שביצעו סיורים מאחורי קווי האויב.
במהלך מלחמת החורף (1939–1940) ומלחמת ההמשך, בפינלנד (1941–1944), פינלנד הפעילה כמה "יחידות קאוקופארטיו" ("סיור לטווח ארוך").
ביוני 1942 הקימה ממשלת ארצות הברית את המשרד לשירותים אסטרטגיים (OSS) שעוצב על פי ה-SOE הבריטי.
לאחר סיום המלחמה OSS הפכה ל-CIA.
במהלך מלחמת וייטנאם הופעלו יחידות סיור ארוך טווח שכללו בנוסף לאיסוף מודיעין גם הכוונת סיוע אש, ובקרת אוויר קרבית.
במהלך מלחמת המפרץ 1991 נשלחו יחידות ה"כומתות הירוקות" וה-SAS מאחורי קווי האויב במטרה לאתר משגרי סקאד עיראקיים, ולסמנם לנשק מונחה.
עם זאת, אם הייתה מתעכבת התקיפה האווירית, הכוחות היו ערוכים להשמיד את סוללות הסקאד בעצמם.
במהלך המלחמה בטרור החל צבא ארצות הברית לפתח מספר מצומצם של מחלקות סיור מיוחדות ברמת הגדוד של יחידות הרגלים הקונבנציונליות.
מחלקות אלה היו מורכבות לרוב מלוחמי ריינג'רס שפעלו בשיתוף עם כוחות מיוחדים וסוכנויות ממשלת ארצות הברית.
ב-2005 הוקם רגימנט הסיור המיוחד (SRR) הבריטי שתמך במבצעי יחידת SAS שהוקצתה לכוח משימה בינלאומי שנלחם באל-קאעידה ואנשי משטרו של סדאם חוסיין בעיראק.
הם פועלים באפגניסטן בתמיכה ל-SBS במצוד אחר יעדי טליבאן בעלי ערך גבוה.
פלמ"ח - ב-1941 החליטה ממשלת בריטניה על הקמת כוחות למבצעים מיוחדים בעורף הגרמני, חלקם במסגרת הצבא הבריטי וחלקם ב"מנהלת המבצעים המיוחדים - SOE".
ה-SOE גייסה קבוצת צעירים יהודיים ובמקביל, גם הצבא הבריטי החליט להקים כוח דומה בשם 'פלוגות המחץ' (פלמ"ח).
ב-19 במאי 1941 יצא כוח של 23 מהמתנדבים הראשונים של ה-SOE בפיקוד קצין בריטי לפשיטה בלבנון.
ביוני 1941 כבר נשלחו כוחות גדולים יותר של הפלמ"ח לפעולות סיור בתוך סוריה ולבנון.
סיירת מטכ"ל - בשלהי 1957 החלו באמ"ן בהקמת יחידת סיור מיוחד ובאוגוסט 1958 היא הוכרזה כיחידה מטכ"לית מסווגת וניתן לה המספר 269. המוטו של היחידה "המעז מנצח", שאול מיחידת הקומנדו הבריטית ה-SAS שבהשראתה הוקמה.
עד סוף שנות ה-80 של המאה ה-20 עצם קיומה לא אושר רשמית והיא כונתה "היחידה".
יחידת שלדג - הוקמה ב־1974 בעקבות לקחי מלחמת יום הכיפורים על מנת לספק לחיל האוויר יכולת עצמאית לתמיכה קרקעית בפעילותו, באמצעות מבצעים מיוחדים בעומק.
סיזר אוגוסטוס רודני היה עורך דין ופוליטיקאי אמריקאי מדלאוור.
הוא היה חבר המפלגה הדמוקרטית-רפובליקנית, שכיהן כחבר האספה הכללית של דלאוור, חבר בית הנבחרים של ארצות הברית, סנאטור, התובע הכללי של ארצות הברית ושגריר ארצות הברית בארגנטינה.
סיזר רודני נולד בדובר, דלאוור, לתומאס רודני ואליזבת פישר.
הוא היה אחיינו של סיזר רודני, מחותמי הכרזת העצמאות של ארצות הברית.
לאחר שסיים את לימודיו ב-1789 באוניברסיטת פנסילבניה, הוא למד משפטים בהדרכתו של ג'וזף ב.
מקיין מפילדלפיה וב-1793 הוא התקבל ללשכת עורכי הדין.
הוא עסק בעריכת דין בוילמינגטון ובניו קאסל במשך שלוש השנים הבאות.
הוא נשא לאישה את סוזן האן, בתו של קפטן ג'ון האן והם בנו את ביתם שנקרא "קול ספריגס", ליד וילמינגטון.
רודני כיהן שש תקופת כהונה בבית הנבחרים של דלאוור מ-1797 ועד 1802, שם הוא היה לאחד המנהיגים של המפלגה הג'פרסונית, שלאחר מכן הייתה למפלגה הדמוקרטית-רפובליקנית.
הוא זכה לעידוד מתומאס ג'פרסון להתמודד על מושב בבית הנבחרים של ארצות הברית נגד הפדרליסט ג'יימס ביירד, ובמסע בחירות ערני הוא ניצח בסופו של דבר בהפרש של 15 קולות.
בעת כהונתו בבית הנבחרים הוא היה חבר בוועדת המיסוי והתקציב וזכה למוניטין ארצי כאחד מאלה שמונו בינואר 1804 להכין את סעיפי הליך ההדחה נגד ג'ון פיקרינג, שופט בית המשפט המחוזי של ארצות הברית בניו המפשייר.
פיקרינג הואשם בהתנהלות בלתי הולמת לשופט וזיכויו נתפש כחיזוק עצמאות הרשות השופטת.
בדצמבר אותה שנה הוביל רודני הליך הדחה נוסף נגד שופט בית המשפט העליון סמואל צ'ייס.
לאחר שכיהן תקופה אחת בבית הנבחרים ממרץ 1803 ועד מרץ 1805, הוא נוצח בבחירות של 1804 על ידי ביירד על חודו של קול.
השניים שהיו יריבים פוליטיים, נותרו ידידים אישיים במהלך הקריירות הפוליטיות שלהם.
בעוד שרודני בילה את רוב הקריירה המשפטית שלו בשירות הציבורי, הוא לקח על עצמו תיק משפטי בולט אחד כעורך דין פרטי בשנה שלפני מינויו כתובע הכללי.
ב-1806 הוא הופיע בית המשפט העירוני של פילדלפיה כדי להגן על אגודת הסנדלרים של פילדלפיה כנגד האשמה בקנוניה.
ההאשמה בקנוניה הוגשה על ידי סוחרי נעליים בהתבסס על הניסיונות של יצרני הנעליים להתארגן כדי לקבוע את שכרם ואת שעות עבודתם.
רודני לא הצליח לדאוג לזיכוים של העובדים.
ב-20 בינואר 1807 מינה נשיא ארצות הברית, תומאס ג'פרסון, את רודני כתובע הכללי של ארצות הברית.
הוא כיהן בתפקיד עד תום נשיאותו של ג'פרסון וכמעט שלוש שנים בתקופת נשיאותו של ג'יימס מדיסון.
כתובע הכללי השתתף רודני כחבר בצוות התביעה במשפט הבגידה השני של סגן הנשיא לשעבר, ארון בר.
ב-5 בדצמבר 1811 התפטר רודני בשל חוסר שביעות רצונו על כך שלא מונה לבית המשפט העליון.
במלחמת 1812 הוא היה קפטן בכוח רובאים שהפך לרגימנט הארטילריה הראשון של דלאוור.
הוא שירת בפורט יוניון שבווילמינגטון, ליד הגבול הקנדי, וסייע להגנת בולטימור ב-1814
רודני שב לפוליטיקה ושירת בסנאט של דלאוור במשך שלושה מושבים בשנים 1815–1817. ב-1820 הוא נבחר שוב לבית הנבחרים של ארצות הברית וכיהן בו ממרץ 1821 ועד ינואר 1822, כאשר הוא נבחר לסנאט של ארצות הברית.
בסנאט הוא כיהן שנה אחת מלבד וב-29 בינואר 1823 הוא התפטר כדי לקבל מינוי דיפלומטי.
בשנה זו הוא היה הסנאטור היחידי מדלאוור שכיהן מטעם המפלגה הדמוקרטית-רפובליקנית אי פעם.
יחד עם ג'ון גרהאם ותאודוריק בלנד, הוא נבחר ב-1817 על ידי הנשיא ג'יימס מונרו למשלחת דיפלומטית מיוחדת לאמריקה הדרומית.
רודני נבחר להוביל את המשלחת כדי לחקור אם יש להכיר במדינות החדשות שהוקמו אז באמריקה הדרומית.
הוא דחף לביצוע הכרה זו ויחד עם גרהאם הוא פרסם ב-1819 הוא פרסם את ממצאיהם בדוח שנקרא "דיווחים על המדינות הנוכחיות והפרובינציות המאוחדות של אמריקה הדרומית.
דוח זה תרם ככל הנראה רבות לחשיבה שהייתה מאחורי המדיניות שבסופו של דבר נקראה דוקטרינת מונרו.
הוא גם הוביל למינויו של רודני ב-1823 כשגריר ארצות הברית בפרובינציות המאוחדות של ריו דה לה פלטה (לאחר מכן ארגנטינה).
הוא כיהן בתפקיד זה עד למותו.
סיזר אוגוסטוס רודני נפטר ב-10 ביוני 1824 בבואנוס איירס.
הוא נטמן בבית הקברות ויקטוריה הבריטי שם.
בהמשך הועברו עצמותיו לקריפטה של קתדרלת סנט ג'ון בבואנוס איירס.
סיוע חוץ סעודי מסופק מערב הסעודית למדינות וארגונים רבים מאז שנות ה-80 של המאה ה-20.
בין 1976 ל-1987, הסיוע בין-לאומי הסתכם ב-49 מיליארד דולרים.
ב-2006 ולראשונה, סיפקה ערב הסעודית סיוע למדינה לא-מוסלמית.
על אף הסיוע הנרחבת שנותנת סעודיה למדינות בעת משבר, קיימות טענות רבות כנגד ארגוני צדקה סעודים, אשר רובם קשורים למשפחת המלוכה הסעודית והיו מעורבים לכאורה בעבר במימון טרור.
הקרן הסעודית לסיוע מדינות העולם המתפתחות
הקרן הסעודית לסיוע מדינות העולם המתפתחות הוקמה בצו מלוכתי באוקטובר 1974 על מנת לעורר צמיחה כלכלה במדינה מתפתחות.
מ-1974 עד 1978 ממשלת ערב הסעודית נתנה הלוואות בסכום של כ-3.1 מיליארד דולרים לכ-51 מדינות, אשר מרביתן הם המדינות עם דירוגי תמ"ג לנפש הנמוכים בעולם.
כמעט 60% מההלוואות נגעו לפרויקטים בתחומי התשתיות (תחבורה, חשמל ומין).
עד 1979, הקרן הייתה אחראית לכ-30% מהסיוע הזר שהעניקה ערב הסעודית למדינות בעולם.
ב-2019, הפכה ערב הסעודית לתורם השלישי בגודלו לאונר"א, כאשר תרמה לארגון כ-800 מיליון דולרים מאז 1994.
לפי הארגון לשיתוף פעולה ולפיתוח כלכלי, הסיוע הסעודי למדינות מתפתחות ירד ב-2020 בכ-25.3% ל-1.5 מיליארד דולרים בלבד.
ערב הסעודית התחייבה לספק ערבויות לעיראק בסך של מיליארד דולרים.
מלבד עיראק, סעודיה גם נתנה ערבות להלוואה בסך של 1.59 מיליארד דולרים לסיוע עבור הבנק המרכזי של לבנון ב-2006 והתחייבה לערבות נוספת של 1.1 מיליארד דולרים ב-2007. מתוך הסיוע שניתן ללבנון, כ-500 מיליון דולר ממנו נועד לשיקום המדינה.
ערב הסעודית הייתה בעבר אחת מנותנות הסיוע הגדולות ביותר לעם הפלסטיני, מאז 2002 נתנה ערב הסעודית יותר מ-480 מיליון דולר לרשות הפלסטינית ואף תרמה סכומים גדולים נוספים לסוכנות אונר"א.
באמצעות הליגה הערבית, סיפקן הסעודים כ-250 מיליון דולרים לפלסטינים.
בניגוד למדינות רבות אחרות, הסיוע הסעודי לא פלסטינים לא נעצר בעקבות ניצחון חמאס בבחירות לפרלמנט הפלסטיני.
באפריל 2022, ערב הסעודית ואיחוד האמירויות הערביות התחייבו לתת סיוע של כ-3 מיליארד דולרים כדי לסיים את המלחמה עם החות'ים (ארגון טרור שנתמך על ידי איראן ופועל בתימן), מלחמת האזרחים בתימן, מלחמה שהובילה למשבר הומניטרי חריף.
לאחר רעידת האדמה והצונאמי באוקיינוס ההודי שאירעו ב-2004, העניקה הממשלה הסעודית סיוע של כ-30 מיליון דולרים לסיוע לקורבנות.
בנוסף לכך, המלך פהד תרם באופן אישי כ-5 מיליון דולר לנפגעי רעידת האדמה והצונאמי, גם העם הסעודי תרם מכיסו כ-80 מיליון דולרים לנפגעים.
לאחר רעידת האדמה בקשמיר שאירעה ב-2005, ערב הסעודית תרמה לנפגעים כ-3.3 מיליון דולרים, יותר מכל מדינה אחרת שתרמה.
ערב הסעודית אף סיפקה לאחר רעידת האדמה כ-4000 בתים מכונים מראש (אשר עלות בנייתם מוערכת ביותר מ-16.7 מיליון דולרים).
הסעודים גם חילקו עשרות אלפי שמיכות, אוהלים, תנורים וערכות מזון לנפגעים באירוע.
לאחר השיטפונות בפקיסטן שאירעו ב-2010, ערב הסעודית תרמה לפקיסטן יותר מ-361 מיליון דולרים, יותר מכל המדינות אשר תרמו לפקיסטן במהלך האסון.
משפחת המלוכה הסעודית תרמה יותר מ-20 מיליון דולרים ביום הראשון של איסוף התרומות והאזרחים הסעודים תרמו כ-107 מיליון דולרים בשלושת הימים הראשונים לאיסוף התרומות.
המוסלמים הבוסנים קיבלו תמיכה ממדינות מוסלמיות רבות, בהן סעודיה במהלך מלחמת בוסניה.
לפי הוושינגטון פוסט, סעודיה סיפקה נשק בשווי של כ-300 מיליון דולרים.
מלחמת קוסובו והרפובליקה של קוסובו
הסעודים תרמו לקוסובו כ-5 מיליון דולרים למימון פרויקטים בתחומים רבים בהם שיקום, סיפוק מזון וחומרי סיוע, מתן חסו תליתומים ולתוכניות בריאות.
הסעודים תרמו קרוב לחצי מילון ליטר חלב לקוסובו, מאות קרטונים מלאים בבגדים וציוד רפואי רב.
האזרחים הסעודים תרמו כ-20 מיליון דולרים לקוסובו.
ב-2006 נתנה ממשלת ערב הסעודית כ-10 מיליון דולרים לסייע למדינות קרן אפריקה וזאת במסגרת תרומות שניתנו לתוכנית המזון העולמית.
הנסיך הסעודי, אל-וליד בן טלאל תרם מיליון דולר על מנת לעזור להאכיל כ-3.5 מיליון קנייתים במהלך תקופת בצרה ממנה סבלה קניה.
סיח קבב (באורדו: سیخ کباب, בהינדי: सीख कबाब; באנגלית: Seekh Kabab) היא קציצה מתובלת העשויה מבשר טחון ונחשבת לנפוצה בהודו, פקיסטן, בנגלדש ואפגניסטן.
המאכל מורכב מבשר טחון, זנגביל, שום, צ'ילי ירוק, גראם מסאלה, מיץ לימון, כוסברה ועלי נענע שאותם מערבבים יחד, משפדים וצולים על מנגל או בטנדור.
נהוג להגיש את המאכל בליווי ראיטה, פרוסת בצל, לימון, צ'אטני, נאן או פאראטה.
מלבד הגרסה הבסיסית, למאכל גם גרסה טבעונית שעשויה משעועית, תפוח אדמה, כרובית ואפונה.
סיזר רודני היה עורך דין ופוליטיקאי אמריקאי מדלאוור, שכיהן כנשיא דלאוור הרביעי בשנים 1778–1781. לפני כן הוא שירת כקצין במיליציה של דלאוור במהלך מלחמת הצרפתים והאינדיאנים ובמהלך מלחמת העצמאות של ארצות הברית, היה חבר בקונגרס הקונטיננטלי מטעם דלאוור, ונמנה עם חותמי והכרזת העצמאות של ארצות הברית.
סיזר רודני נולד באחוזת המטעים של משפחתו, "ביפילד" (Byfield) שבמחוז קנט, מושבת דלאוור.
הוא היה הבכור מבין שני ילדיהם של סיזר ואליזבת (לבית קרופורד) רודני, ונכדו של ויליאם רודני, שהיגר לשלוש עשרה המושבות בשנים 1681–1682 יחד עם ויליאם פן, והיה יושב ראש האספה של המושבה ב-1704. אמו של סיזר רודני הייתה בתו של הכומר תומאס קרופורד, הרקטור האנגליקני של כנסיית המשיח בדובר.
אחד הקשרים המשפחתיים הנוספים של רודני היה למשפחת אדלמרה מטרוויזו שבאיטליה.
חוות ביפילד הייתה בשטח של 849 אקרים (3,435 דונם) שעובד על ידי יותר מ-200 עבדים.
משפחת רודני הייתה, על פי אמות המידה של אז, משפחה אמידה ממעמד האצולה המקומית.
במותו של רודני היו בבעלותו 15 עבדים, שאותה הוא שילח לחופשי.
האחוזה הפיקה הכנסה מספיקה ממכירת חיטה ושעורה לשווקים של פילדלפיה ולאיי הודו המערבית, שאפשרה לבני המשפחה קיום בכבוד וזמן פנוי כדי לקחת חלק בחיים החברתיים והפוליטיים של מחוז קנט.
רודני התחנך בבית הספר הלטיני, שהיה חלק מהאקדמיה והקולג' של פנסילבניה (כיום אוניברסיטת פנסילבניה) בפילדלפיה.
הוא היה הילד היחידי של המשפחה שזכה לחינוך פורמלי.
ב-1745 נפטר אביו, והאפוטרופסות עליו הועברה לשופט בית המשפט העליון של המושבה, ניקולאס רידג'לי, על ידי בית המשפט ליתומים.
תומאס רודני, בעצמו לימים שופט ופוליטיקאי, תיאר את אחיו הגדול באותה תקופה כ"בעל שפע של שנינות והומור מהסוג המענג, כך ששיחותיו תמיד היו בהירות וחזקות ונוהלו בחוכמה...".
הוא חי כרווק, בדרך כלל אהוד על סביבתו.
הוא חיזר אחר כמה נשים בזמנים שונים, אך מעולם לא היה מחזר מוצלח.
לפיכך, הוא עבר בקלות לעיסוק בפוליטיקה בעקבות אביו והאפוטרופוס שלו.
ב-1755, בגיל 27, נבחר רודני כשריף של מחוז קנט ושירת בתפקיד במשך שלוש השנים המרביות לכהונה בו.
היה זה תפקיד בעל סמכויות ותגמול כספי, ובמסגרתו הוא פיקח על הבחירות ובחר בחברי חבר המושבעים הגדול אשר קבעו את שיעורי המס במחוז.
לאחר תום כהונתו בתפקיד, הוא מונה לסדרה של תפקידים, כולל רשם צוואות, רשם קרקעות, פקיד בבית המשפט ליתומים, שופט שלום, ושופט בבית המשפט הנמוך.
במהלך מלחמת הצרפתים והאינדיאנים, הוא הוצב כקפטן בפלוגת הנפה של דובר שהשתייכה לרגימנט של המיליציה של דלאוור בפיקודו של קולונל ג'ון וינינג, אך הם לא השתתפו בפעילות קרבית.
בשנים 1769–1777 היה רודני שופט בבית המשפט העליון של מושבת דלאוור.
על אף היותם חברי אצולת מחוז קנט האנגליקנית, הזדהו רודני ואחיו תומאס בהדרגה עם מפלגת הכפר, והיו חלק ממיעוט מובהק במחוז.
ככזה, פעל רודני בדרך כלל בשיתוף פעולה עם תומאס מקיין ממחוז ניו קאסל, וכיריב של ג'ורג' ריד.
ב-1765 הצטרף רודני למקיין כנציג לקונגרס חוק הבולים, והיה המנהיג של ועדת ההתכתבויות של דלאוור.
הוא החל את כהונתו באספה של דלאוור ב-1761 והיא נמשכה עד 1776. במשך כמה פעמים הוא כיהן כיושב ראש האספה, כולל ב-15 ביוני 1776, כאשר כיושב ראש האספה וכמקיין כמוביל הדיון במליאת האספה, הצביעה האספה על ניתוק כל הקשרים עם הפרלמנט הבריטי ועם המלך.
בשנים 1774–1776 שימש רודני כנציג בקונגרס הקונטיננטלי יחד עם מקיין ועם ריד.
רודני היה בדובר, שם עסק בטיפול בפעילות הלויאליסטים במחוז סאסקס, כאשר הוא קיבל הודעה ממקיין שהוא וריד הגיעו למבוי סתום בהחלטה על אופן ההצבעה של דלאוור בדיון על קבלת ההחלטה על העצמאות.
כדי לשבור את השוויון, רכב רודני 70 מילים (113 ק"מ) בעיצומה של סופת רעמים בליל 1 ביולי 1776, והגיע לפילדלפיה ב"מגפיו ובדורבנותיו" ב-2 ביולי, כדי להספיק להגיע להצבעה בזמן.
הוא הצביע יחד עם מקיין, וכך אפשר לדלאוור להצטרף ל-11 המדינות האחרות בהצבעה על הכרזת העצמאות.
ניסוח הכרזת העצמאות אושר יומיים לאחר מכן.
ב-2 באוגוסט חתם רודני על ההכרזה.
תגובות נגד בדלאוור הובילו לתבוסתו של רודני במחוז קנט בבחירות על מושב לוועידת החוקה של המדינה ובאספה הכללית.
כאשר נודע לרודני על מות ידידו ג'ון הזלט ב, הוא מיהר לפנות לצבא הקונטיננטלי כדי למלא את מקומו.
הזלט הוחלף כקולונל על ידי דייוויד הול כאשר הגנרל ג'ורג' וושינגטון הורה לרודני לשוב לדלאוור כדי לכהן בה כמושל בתקופת המלחמה וכדי שיפקד כמייג'ור גנרל על המיליציה המדינתית.
הרגימנט שהזלט פיקד עליו הושמד למעשה בקרב קמדן ב-1780. רודני, כמיג'ור גנרל של המיליציה של דלאוור, הגן על המדינה מפני חדירות הבריטים ושלט על המשך הפעילות נגד הלויאליסטים, במיוחד במחוז סאסקס, שבו אירע באותה שנה מרד בלאק קמפ .
בעיצומים של האירועים הרי האסון שלאחר והכיבוש הבריטי של וילמינגטון ופילדלפיה, נבחרה באוקטובר 1777 אספה כללית חדשה לדלאוור.
בתחילה היא החליטה על השבתם של רודני ושל מקיין לקונגרס הקונטיננטלי.
לאחר מכן, כשנשיא דלאוור הראשון, ג'ון מקינלי, היה שבוי בידי הבריטים, וכשהנשיא ג'ורג' ריד היה מותש לחלוטין, הם בחרו ב-31 במרץ 1778 ברודני כנשיא דלאוור הרביעי.
בתפקידו זה לא היו לו הסמכויות המקובלות כיום המוקנות למושל במדינות ארצות הברית, כך שהצלחתו נבעה מהפופולריות שלו בקרב חברי האספה הכללית, שהחזיקה בסמכויות השלטון הממשיות, ומהנאמנות כלפיו של המיליציה של דלאוור, שהייתה האמצעי היחידי לאכוף שליטה.
בשל מוצאו החלקי מאיטליה, נחשב רודני כראשון מושלי מדינות ארצות הברית ממוצא איטלקי.
בינתיים עבר רודני ברחבי המדינה בחיפוש אחר כספים, אספקה וחיילים כדי לתמוך במאמץ המלחמתי הלאומי.
אנשי דלאוור שלחמו בשורות הצבא הקונטיננטלי השתתפו בקרבות רבים החל מקרב לונג איילנד ועד , אך ב-1780 נחל הצבא את התבוסה הקשה ביותר שלו בקרב קמדן בקרוליינה הדרומית.
הרגימנט כמעט והושמד לחלוטין, ושרידיו היו כה מצומצמים עד שהם לחמו במסגרת הרגימנט של מרילנד עד תום המלחמה.
רודני עשה מאמצים רבים כדי לייצב את המצב, אך בריאותו החמירה, וב-6 בנובמבר 1781, זמן קצר לאחר תום המצור על יורקטאון, הקרב האחרון במלחמה, הוא התפטר מתפקידו.
בשנים 1782 ו-1783 נבחר רודני על ידי האספה הכללית של דלאוור כנציג המדינה בקונגרס של ארצות הברית על פי תקנון הקונפדרציה, אך הוא לא היה מסוגל למלא את תפקידו בשל בריאותו הלקויה.
על כל פנים, שנתיים לאחר תום כהונתו כנשיא דלאוור, הוא נבחר למושב של 1783\1784 של האספה הכללית של דלאוור, שכמחווה של כבוד, בחרה בו כיושב הראש שלה.
בריאותו הייתה אז בהתדרדרות מהירה, ואף על פי שלזמן מה התכנסה האספה בביתו, הוא נפטר לפני סיומה.
במשך כל חייו סבל רודני מאסתמה, ובבגרותו הוא חלה בסרטן בפניו.
הוא עבר טיפולים רפואיים יקרים, כואבים וחסרי תועלת לסרטן.
הוא נהג לעטות צעיף ירוק כדי להסתיר את פניו שהתעוותו עקב מחלתו.
סיזר רודני נפטר ממחלתו בדובר ב-26 ביוני 1784, בגיל 55. הוא נטמן בקבר בלתי מסומן בחוותו, ביפילד.
על שמו קרוי מחוז חינוכי בדלאוור.
אחיינו של רודני, בנו של אחיו תומאס, סיזר אוגוסטוס רודני, היה התובע הכללי של ארצות הברית, סנאטור וחבר בית הנבחרים של ארצות הברית מטעם דלאוור, ושגריר ארצות הברית הראשון בארגנטינה.
סיורדור סקאלה (בפארואזית: Sjúrður Skaale; נולד ב-8 במרץ 1967 בטורסהאבן, איי פארו) הוא פוליטיקאי, עיתונאי, עוסק בצניחה חופשית, רקדן בטן וקומיקאי פארואזי.
הוא חבר בפולקטינג, בית הנבחרים של דנמרק, מטעם המפלגה הסוציאל-דמוקרטית של איי פארו .
מ-2008 עד 2011 הוא היה חבר בפרלמנט של איי פארו, הלגטינג .
סקאלה סיים את לימודיו בתיכון יוקרתי בפארו, פארויה סטודנטסקולי (Føroya Studentaskúli og HF-skeið) בשנת 1987, וקיבל תואר אקדמי בכלכלה (Candidatus/candidata economics ובקיצור Cand.
הוא למד מדע המדינה בקופנהגן ובמדריד וספרדית בקולומביה ובקופנהגן.
בשנים 1987–1988 עבד במפעל המים של טורסהאבן (Tórshavnar Vatnverk) והיה עיתונאי בדימלטינג (Dimalætting) ובסוסיאלורין (Sosialurin) בין השנים 1989–1990, עיתונאי בקרינגווארפ פרויה (Kringvarp Føroya) בין השנים 1996–1999, יועץ לממשלת פארו בין השנים 1999–2001 ומזכיר של הקבוצה הצפון אטלנטית (בדנית: Den Nordatlantiske Gruppe.
בפארואזית: Norðuratlantsbólkurin) בין השנים 2001–2005. בשנים 2005–2008 עבד במגזר הציבורי, כמורה בגימנסיה וכיועץ עצמאי בחינוך.
לסקאלה היו מספר תפקידי משחק, אך הוא ידוע בעיקר בסדרה הקומית "פלפל ומלח" (Pipar & Salt), שבה הופיע עם יקופ וייהה (Jákup Veyhe), ובהופעה בתפקיד הראשי בסדרה הקומית E elski Førjar בשנת 2008. משמעות שם הסדרה היא "אני אוהב את איי פארו", אבל האיות שגוי בכוונה.
בשתי הסדרות הקומיות הוא שר שירים שחלקם הפכו פופולריים.
מתוך פלפל ומלח (Pipar & Salt):
havi tað strætvið (זו עבודה קשה בשבילי) – פרסונה של אסמר איסטורוי
Lívið er oyðilagt, tá gentur fáa makt (החיים נהרסים כשבנות מקבלים כוח), (ג'יימס אולסן שר את הפזמון) השיר מתבדח על גבר שפוחד מכוח נשי.
הוא שר את השיר הזה בזמן שהוא מתפקד כ"קארי קול" בסדרה Pipar & Salt.
Lat tey vita, ólavsøka er (תנו להם לדעת שזו אולבסקה) – סקאלה שר יחד עם וייהה ואחרים.
השיר מתלוצץ על המשבר הכלכלי בשנות התשעים שהיה קשה במיוחד באי סודורוי (Suðuroy).
מתוך "אני אוהב את איי פארו" (E elski Førjar):
Danskt pjatt (שטות דנית) – מהסדרה "E elski førjar" בתפקיד גבר פארואזי בשם האראלדור.
השיר מתבדח על הגבר הפארואזי שגר בקופנהגן, נשוי לאישה דנית אבל מתעב כל מה שדני ואוהב כל מה שהוא פארואזי.
הוא היה חבר בטיודוולדי (Tjóðveldi, המפלגה הרפובליקנית) עד מאי 2011 ועזב לאחר חילוקי דעות עם מנהיג המפלגה ושאר חברי הלגטינג (Lögting, בית הנבחרים של פארו) מטיודוולדי בנוגע לעבודתם בהכנת הצעת חוק לחוקה של פארו (בפארואזית: Stjórnarskipanaruppskotið).
מאוחר יותר באותה שנה הצטרף למפלגת השוויון יאבנאדארפלוקורין (Javnaðarflokkurin).
סקאלה נבחר ללגטינג וכיהן בין השנים 2008–2011. הוא היה חבר בוועדה לענייני תרבות של הלגטינג.
הוא נבחר גם לפולקטינג הדני, כיהן בין השנים 2007–2011, והחליף את הוגני הוידאל מ-19 בפברואר 2007 עד 8 בספטמבר 2008. לאיי פארו יש שני חברים בפולקטינג הדני.
סקאלה היה חבר בפולקטינג מאז 2011, והוא יו"ר קבוצת פארו בפולקטינג, חלק ממשלחת דנמרק למועצה הנורדית וחבר בוועדת מדיניות החוץ של הפולקטינג.
לפני הבחירות לפולקטינג הדני, סקאלה והמפלגה הסוציאל-דמוקרטית הבטיחו למצביעי פארו, שהוא ושאר מועמדי המפלגה לא יתמודדו גם ללגטינג הפרואי, אם ייבחרו, כי הם האמינו שאי אפשר להיות חבר במשרה מלאה בפרלמנט הפארואזי וחבר במשרה מלאה בפולקטינג הדני בו זמנית.
הוא לא היה מועמד בבחירות בפארו ב-2011.
בבחירות הכלליות בדנמרק ב-2015 סקאלה היה מועמד שוב מטעם מפלגת השוויון יאבנאדארפלוקורין.
הוא קיבל 2,495 קולות, יותר מכל המועמדים של כל המפלגות באיי פארו, וכך היה אחד משני המועמדים שנבחרו לפולקטינג הדני.
סקאלה היה מועמד בבחירות הכלליות של פארו ב-2015. הוא לא נבחר אלא סיים כמספר 11 במפלגה שלו, אבל מפלגתו, מפלגת השוויון יאבנאדארפלוקורין, הקימה ממשלה יחד עם טיודוולדי והמפלגה הפרוגרסיבית, ולכן ארבעה מהחברים הנבחרים של הלגטינג מונו לשרים ועזבו את הפרלמנט (בדומה ל"חוק הנורווגי").
סקאלה קיבל מושב בפרלמנט הפארואזי – מושבו של ריגמור דאם שהפך לשר האוצר.
המדיניות של מפלגת השוויון אוסרת על חבריה להיות חברים בשני הפרלמנטים בו-זמנית.
סקאלה יכול לבחור בשלב מסוים לקחת חופשה מהפולקטינג כדי להיות חבר בלגטינג, ובמהלך מסע הבחירות הצהיר שיבחר בכך, כי משרה מלאה בפרלמנט הדני הרחיקה אותו ואת אנשי פארו בפולקטינג הדני ממה שהתרחש בלגטינג הפארואזי.
סיוע משפטי הוא מתן עזרה לאנשים שאינם יכולים להרשות לעצמם ייצוג משפטי וגישה למערכת המשפט.
סיוע משפטי נחשב לחיוני בהבטחת גישה לצדק על ידי הבטחת שוויון בפני החוק, זכות לייעוץ משפטי וזכות למשפט הוגן.
מאמר זה מתאר את התפתחות הסיוע המשפטי ועקרונותיו, בעיקר כפי שהם מוכרים באירופה, חבר העמים הבריטי ובארצות הברית.
סיוע משפטי חיוני להבטחת גישה שוויונית לצדק לכלל, כפי שמוגדר בסעיף 6.3 באמנה האירופית לזכויות אדם לגבי משפט פלילי ובסעיף 6.1 של אותה אמנה הן למקרים אזרחיים והן למקרים פליליים.
במיוחד עבור אזרחים שאין להם אמצעים כספיים מספיקים, מתן סיוע משפטי על ידי ממשלות מעלה את הסבירות, במהלך הליכים משפטיים, לקבלת עזרה משפטית בחינם או בעלות מופחתת, או לקבלת סיוע כספי.
קיימים מספר מודלים למתן סיוע משפטי, הכוללים עורכי דין בשירות המדינה, קליניקות משפטיות קהילתיות ותשלום לעורכי דין לטיפול במקרים של אנשים הזכאים לסיוע משפטי.
ייעוץ משפטי כללי ופחות פורמלי עשוי להינתן גם בחינם או בעלות נמוכה באמצעות מרכזי משפט (בריטניה), מרכזים משפטיים קהילתיים (אוסטרליה) או מגוון ארגונים אחרים המספקים סוגים שונים של סיוע משפטי בתוך ומחוץ לבית המשפט.
לסיוע משפטי יש קשר קרוב עם מדינת הרווחה, והענקת סיוע משפטי על ידי המדינה מושפעת מעמדות כלפי רווחה.
סיוע משפטי הוא חלק מהסעד שמעניקה המדינה לאנשים שלא היו יכולים להרשות לעצמם ייעוץ מהמערכת המשפטית.
סיוע משפטי גם עוזר להבטיח שאנשים הזכאים לשירותי רווחה, כגון דיור ציבורי, יקבלו גישה לייעוץ משפטי ולבתי המשפט.
מבחינה היסטורית, סיוע משפטי מילא תפקיד חזק בהבטחת כבוד לזכויות כלכליות, חברתיות ותרבותיות הקשורות לביטחון סוציאלי, דיור, שירותי רווחה, בריאות וחינוך, הניתנים באופן ציבורי או פרטי, וכן לחוקי עבודה וחוקי מניעת אפליה.
משפטנים כמו מאורו קפלטי טוענים שסיוע משפטי הוא חיוני בהבטחת גישה לצדק, על ידי מתן אפשרות לאכיפה משפטית פרטנית של זכויות כלכליות, חברתיות ותרבותיות.
דעותיו התפתחו במחצית השנייה של המאה ה-20, כאשר דמוקרטיות עם כלכלות קפיטליסטיות הקימו מדינות רווחה ליברליות שהתמקדו בפרט.
מדינות פעלו כקבלנים וכספקי שירותים בתוך פילוסופיה מבוססת שוק שהדגישה את האזרח כצרכן.
זה הוביל להדגשת האכיפה הפרטנית להשגת מימוש זכויות לכל.
לפני אמצע המאה ה-20, הספרות על סיוע משפטי הדגישה אכיפה קולקטיבית של זכויות כלכליות, חברתיות ותרבותיות.
כאשר נבנו מדינות רווחה קלאסיות בשנות ה-40 ולאחר מלחמת העולם השנייה, העיקרון הבסיסי היה שלאזרחים יש אחריות קולקטיבית לזכויות כלכליות, חברתיות ותרבותיות; והמדינה נטלה אחריות לאלה שלא יכלו לפרנס את עצמם עקב מחלה ואבטלה.
אכיפת הזכויות הכלכליות, החברתיות והתרבותיות הייתה קולקטיבית, באמצעות מדיניות ולא באמצעות פעולה משפטית פרטנית.
חוקות הותקנו כדי לתמוך בהוראות רווחה, אם כי הן נחשבו לחוקות עבור מתכננים, לא עבור עורכי דין.
תוכניות סיוע משפטי הוקמו, שכן היה מקובל שהמדינה אחראית לסייע למי שמעורבים במחלוקות משפטיות, אך הן התרכזו בתחילה בעיקר בדיני משפחה וגירושין.
בשנות ה-50 וה-60 השתנה תפקיד מדינת הרווחה, ומטרות חברתיות כבר לא נחשבו למטרות משותפות.
אנשים היו חופשיים לרדוף אחר מטרותיהם האישיות.
מדינת הרווחה התרחבה באותה תקופה, יחד עם הוראות סיוע משפטי, עקב חששות מהכוח של ספקי הרווחה ואנשי המקצוע.
בשנות ה-60 וה-70 עלתה הדרישה לזכות של הפרט לאכוף באופן משפטי זכויות כלכליות, חברתיות ותרבותיות והוראות רווחה שהם היו זכאים להן כפרטים.
הופיעו מנגנונים שבאמצעותם יכלו אזרחים לאכוף באופן משפטי את זכויותיהם הכלכליות, החברתיות והתרבותיות, ועורכי דין בתחום הרווחה השתמשו בסיוע משפטי לייעוץ למי שמתקשים כלכלית בעת התמודדות עם פקידי מדינה.
הסיוע המשפטי הורחב מדיני משפחה למגוון רחב של זכויות כלכליות, חברתיות ותרבותיות.
בשנות ה-80, התפקיד של מדינת הרווחה הקלאסית כבר לא נחשב בהכרח כחיובי, והרווחה ניתנה יותר ויותר על ידי גופים פרטיים.
הסיוע המשפטי ניתן יותר ויותר באמצעות ספקים פרטיים, אך הם נותרו ממוקדים במתן סיוע במקרים משפטיים.
האזרחים נחשבו יותר ויותר כצרכנים, שצריכים להיות מסוגלים לבחור בין שירותים.
כאשר לא היה אפשר לספק בחירה כזו, ניתנה לאזרחים הזכות להביע את אי שביעות רצונם דרך תהליכי תלונות מנהליים.
זה הוביל למתיחות, שכן הסיוע המשפטי לא נועד להציע ייעוץ לאלה המחפשים סעד דרך תהליכי תלונות מנהליים.
מתחים גם החלו להופיע כאשר מדינות שהדגישו אכיפה פרטנית של זכויות כלכליות, חברתיות ותרבותיות, ולא אכיפה קולקטיבית דרך מדיניות, צמצמו מימון לסיוע משפטי כעזרה ממדינת הרווחה.
אכיפה פרטנית של זכאות לרווחה דורשת את סוג המימון לסיוע משפטי שמדינות שהדגישו אכיפה קולקטיבית היו נוטות יותר לספק.
סיזור סיסטרז היא להקה אמריקאית שהוקמה בניו יורק בשנת 2000 ויוצרת מוזיקה המשלבת את הסגנונות המוזיקליים מוזיקת פופ רוק, דיסקו וגלאם רוק.
שם הלהקה הוא כינוי סלנג נפוץ באנגלית המתייחס לתנוחת מין בין שתי נשים, המכונה גם "Scissoring".
הלהקה הוקמה במקור בשנת 2000 בניו יורק על ידי ג'ייק שירס וסקוט "בייבידדי" הופמן.
הלהקה התרחבה בהמשך לאחר שהצטרפו אליה אנה מטרוניק, דל מרקיז ופאדי בום.
אף על פי שהלהקה התקשתה בתחילה לצבור פופולריות בארצות הברית, גרסת הכיסוי של הלהקה לשיר "Comfortably Numb" של להקת פינק פלויד הפך ללהיט בבריטניה ובעקבות כך הלהקה הוציאה בשנת 2004 את אלבום הבכורה שלה, אשר זכה גם הוא להצלחה ניכרת בבריטניה, והפך באותה השנה לאלבום הנמכר ביותר לשנת 2004 בבריטניה.
אלבומה השני של הלהקה, אשר נקרא "Ta-Dah" ויצא לשווקים ב-2006, זכה גם להצלחה רבה והוא הכיל את הלהיט "I Don't Feel Like Dancin'" שנכתב בשיתוף עם אלטון ג'ון.
פאדי בום עזב את הלהקה ב-2009, והוחלף על ידי רנדי "ריאל' שרגר.
בשנת 2010 הלהקה הוציאה לשווקים את האלבום השלישי "Night Work" אשר עסק בנושאים אפלים וטעונים יותר, ושאב השראה רבה מתרבות הלהט"ב של שנות ה-70. בשנת 2012 הלהקה הוציאה לשווקים את אלבומם הרביעי "Magic Hour" בו הלהקה שיתפה פעולה פעולה עם המפיקים המוזיקליים קלווין האריס ופארל ויליאמס.
לאחר סבב ההופעות של האלבום הרביעי הלהקה הודיעה בשנת 2012 על כך שהלהקה תצא להפסקה ארוכה.
הלהקה התאחדה לזמן קצר ב-2017 על מנת להוציא לשווקים את הסינגל "Swerlk" שההכנסות ממנו הועברו לצדקה.
ג'ייק שירס (ג'ייסון סלארדס) – שירה
בייבידדי (סקוט הופמן) – גיטרת בס, קלידים, שירה, גיטרה
אנה מטרוניק (אנה לינץ') – שירה, כלי הקשה
דל מרקיז (דרק גרואן) – גיטרה
פאדי בום – תופים, כלי הקשה
במהלך מלחמת חרבות ברזל מספר מדינות שלחו סיוע צבאי לישראל.
הסיוע כלל הצבת לוחמים בישראל ובמזרח התיכון, וכן ציוד שהועבר לישראל, אימונים, מודיעין, טיפול בחיילים, תמיכה לוגיסטית ותמיכה כספית.
רשימת המדינות ששלחו סיוע צבאי לישראל
הסיוע הצבאי תואם לאורך כל המלחמה, בישיבות החודשיות של קבוצת התיאום הביטחוני של ישראל.
ארצות הברית הייתה התורמת המרכזית ביותר, וסייעה לישראל במגוון רחב של דרכים ולאורך כל תקופת המלחמה.
ב-7 באוקטובר 2023, שעות לאחר פרוץ מלחמת חרבות ברזל, החלה ארצות הברית לשלוח ספינות מלחמה ומטוסי קרב לאזור המזרח התיכון, במטרה לסייע לישראל בבלימת פתיחת חזית נוספת בצפון במקביל לניסיונות לבלום את טבח שבעה באוקטובר.
בין השאר נשלחה נושאת המטוסים ג'רלד פורד (CVN-78) למזרח הים התיכון.
ישראל ביקשה מארצות הברית מיירטי כיפת ברזל, ונשיא ארצות הברית ג'ו ביידן הצהיר שוושינגטון תספק במהירות ציוד ומשאבים נוספים, כולל תחמושת, שיגיעו לישראל תוך ימים.
שר החוץ האמריקני, אנטוני בלינקן, אמר כי וושינגטון תספק את "התמיכה המלאה" שלה לישראל, עם משגרי טילים מונחים ומטוסי קרב מסוג F-35.
ב-12 באוקטובר, ממשל ביידן החל בהכנת חבילת סיוע של כ-2 מיליארד דולר כמימון נוסף לתמיכה בישראל.
ב-14 באוקטובר, הפנטגון שיגר צוות קטן של אנשי מבצעים מיוחדים לישראל לאיסוף מודיעין.
ב-15 באוקטובר הבית הלבן הכריז כי ינסה לקבל את אישור הקונגרס לחבילת סיוע חדשה של 2 מיליארד דולר לישראל ואוקראינה.
עד 17 באוקטובר הגיעו לישראל חמישה משלוחים של נשק וציוד אמריקאי.
ב-20 באוקטובר הודיע ביידן כי הכספים הנוספים שביקש מהקונגרס לאשר יגיעו לסך כולל של 14 מיליארד דולר, כחלק מחבילת סיוע צבאית של 105 מיליארד דולר שהוקצתה לאוקראינה במלחמתה ברוסיה, טייוואן וישראל, וכן לביטחון גבולות ארצות הברית.
בנובמבר אושרה תוכנית רפובליקנית על ידי בית הנבחרים של ארצות הברית שהקצתה סיוע צבאי של 14.5 מיליארד דולר לישראל.
עד דצמבר סיפקה ארצות הברית 15,000 פצצות ו-57,000 פגזי ארטילריה בקוטר 155 מ"מ, רובם נישאו במטוסי מטען צבאיים מסוג C-17. ארצות הברית שלחה גם יותר מ-5,000 פצצות Mk82 לא מונחות, יותר מ-5,400 פצצות Mk84, כ-1,000 פצצות GBU-39.
ב-8 בדצמבר ביידן השתמש בסמכות חירום כדי לדלג על ביקורת הקונגרס על מנת למכור כ-14,000 פגזי טנק בשווי 106.5 מיליון דולר לאספקה מיידית לישראל.
ב-29 בדצמבר ממשלת ארצות הברית השתמשה שוב בסמכות חירום כדי למכור לישראל פגזי ארטילריה וכלי נשק נלווים בשווי 147.5 מיליון דולר, על מנת לחדש את מלאי הנשק הישראלי.
בפברואר העביר הסנאט חבילת סיוע של 14 מיליארד דולר לישראל.
עד מרץ 2023, ארצות הברית אישרה יותר מ-100 מכירת נשק לישראל.
ב-30 במרץ אישר הבית הלבן 2.5 מיליארד דולר בהעברת נשק לישראל.
באפריל חתם ביידן על חבילת אבטחה של 95 מיליארד דולר, שכללה כ-17 מיליארד דולר בסיוע צבאי לישראל.
ב-16 במאי ביידן הודיע לקונגרס על מכירת נשק בסך מיליארד דולר לישראל.
ב-21 במאי ארצות הברית העבירה חקיקה שתקצץ מתקציב הצבא האמריקני אם ביידן לא ישלח לישראל 3,500 פצצות כבדות.
ביוני חתמה ארצות הברית רשמית על מכתב הצעה וקבלה, המאפשר לישראל לרכוש 25 מטוסי קרב נוספים של לוקהיד מרטין מסוג F-35 תמורת 3 מיליארד דולר.
כמו כן, ביוני חתמו גרגורי מיקס והסנאטור בן קרדין על מכירת נשק לישראל בהיקף כולל של 18 מיליארד דולר, לאחר לחץ של ממשל ביידן.
במהלך המלחמה אוניות ומטוסים אמריקאיים עסקו ביירוט כטב"מים וטילים שנורו מתימן ומאיראן לעבר ישראל.
באוגוסט 2024 שלחה ארצות הברית למזרח התיכון את נושאת המטוסים אברהם לינקולן (CVN-72) ואת הצוללת הגרעינית ג'ורג'יה (SSGN-729), לחיזוק ההגנה על ישראל.
באוקטובר 2024 הוצבה בישראל סוללת הגנה אווירית THAAD, כולל יותר ממאה חיילים אמריקאים המפעילים אותה, לשם חיזוק ההגנה האווירית של ישראל.
ישראל השתמשה בנשק שסופק על ידי בריטניה במלחמת חרבות ברזל.
כ-15% מהרכיבים של כל מטוס קרב ישראלי מסוג F-35 מיוצרים על ידי חברות בריטיות, כולל BAE Systems.
לפי ה-Campaign Against Arms Trade , בריטניה העניקה רישיונות ייצוא נשק לישראל בהיקף של 574 מיליון ליש"ט (727 מיליון דולר) מאז 2008, כולל 42 מיליון ליש"ט (53 מיליון דולר) ב-2022.
גרמניה היא אחת מספקיות הנשק הגדולות של ישראל.
היא סיפקה לישראל ציוד ונשק בשווי של 326.5 מיליון יורו (353.7 מיליון דולר) בשנת 2023. קנצלר גרמניה, אולף שולץ, החליט לשלוח שני מל"טים מסוג Heron TP של הצבא הגרמני.
עוד הוכרז כי גרמניה תספק לישראל כעשרת אלפים פגזי טנק.
לפי המשרד הפדרלי לשיתוף פעולה ופיתוח כלכלי (BMZ), גרמניה מספקת לישראל רכיבים של מערכות הגנה אווירית וציוד תקשורת.
הנשק שיוצא כלל 3,000 כלי נשק ניידים נגד טנקים ו-500,000 כדורי תחמושת עבור כלי נשק אוטומטיים או חצי אוטומטיים.
רוב רישיונות היצוא ניתנו לרכב יבשתי וטכנולוגיה לפיתוח, הרכבה, תחזוקה ותיקון של כלי נשק.
בספטמבר 2024 דיווח של רויטרס מצא שיצוא הנשק לישראל מגרמניה הואט ב-2024, עקב אתגרים משפטיים.
בסוף אוקטובר 2023, 100,000 כדורים של מקלעים סופקו לישראל על ידי צרפת.
הודו ייצאה לישראל רקטות, מל"טים כמו הרמס 900, חומרי נפץ וציוד צבאי אחר במהלך מלחמת חרבות ברזל.
אוניית משא, עמוסה ביותר מ-30 טון של אספקה כזו המיועדת לצה"ל, שהפליגה מדרום מזרח הודו, הייתה בדרכה לאשדוד, וספרד סירבה לתת לה לעגון בשטחה.
ג'סטין טרודו, ראש ממשלת קנדה, אמר בסוף ינואר 2024 כי קנדה אישרה יצוא צבאי לישראל בחודשים הראשונים של מלחמת חרבות ברזל בהיקף של 21 מיליון דולר.
חלק מהמוצרים שנמכרו כללו פצצות, טורפדות, רקטות, מטעני חבלה ומטענים אחרים, וכן ציוד ואביזרים נלווים.
באוגוסט 2024 הסכימה ארצות הברית למכירת נשק בשווי 20 מיליארד דולר לישראל, שכללה אמצעי לחימה שיוצרו בקנדה בשווי 60 מיליון דולר.
מאוקטובר עד דצמבר 2023 ייצאה איטליה 2.1 מיליון אירו (2.30 מיליון דולר) בנשק ותחמושת לישראל.
משלוחים רבים של אמצעי לחימה הגיעו מסרביה לישראל.
עד ספטמבר 2024 מכר סוחר נשק בבעלות המדינה של סרביה לישראל נשק בשווי 23 מיליון אירו.